**AIŠKINAMASIS RAŠTAS**

**SAVIVALDYBĖS TARYBOS SPRENDIMO PROJEKTUI „DĖL SAVIVALDYBĖS BŪSTO FONDO IR SOCIALINIO BŪSTO SĄRAŠŲ PATVIRTINIMO“**

**1. Sprendimo projekto esmė, tikslai ir uždaviniai** – vykdyti Lietuvos Respublikos parmos būstui įsigyti ar išsinuomoti įstatyme savivaldybių taryboms numatytą pareigą tvirtinti savivaldybės būsto fondo ir socialinio būsto, kaip savivaldybės būsto fondo dalies, sąrašus.

**2. Projekto rengimo priežastys ir kuo remiantis parengtas sprendimo projektas.**

Įgyvendinant Paramos būstui įsigyti ar išsinuomoti įstatymą (toliau – Įstatymas) Klaipėdos miesto savivaldybės tarybai teikiami tvirtinti patikslinti 2018 m. sausio 1 dienai Savivaldybės būsto fondo ir socialinio būsto, kaip savivaldybės būsto fondo dalies sąrašai.

Savivaldybės būsto fondo sąrašas patikslintas:

* išbraukiant iš jo per kalendorinius 2017 metus Įstatymo nustatyta tvarka nuomininkams parduotus 44 savivaldybės būstus (1910,09 kv. m naudingo ploto) bei viešuosiuose aukcionuose parduotus 18 netinkamus naudoti pagal tiesioginę paskirtį savivaldybės būstus (610,79 kv. m naudingo ploto). Iš viso iš Savivaldybės būsto fondo sąrašo išbraukti parduoti 64 butai (2520,88 kv. m naudingojo ploto).
* į sąrašą įrašant 21 socialinio būsto fondui ir 1 Politiniams tremtiniams ir kaliniams apgyvendinti nupirktus butus – iš viso 841,45 kv. m naudingo ploto. Šių butų pirkimo procedūros buvo pradėtos 2017 metų antrajame pusmetyje ir baigtos gruodžio mėnesį.

Šiuo sprendimo projektu tikslinamas ir Savivaldybės socialinio būsto, kaip savivaldybės būsto fondo dalies sąrašas, iš jo išbraukiant 2 socialinius būstus ir įrašant 5 savivaldybės būstus, kurių nuomos sąlygos yra pakeistos Klaipėdos miesto savivaldybės tarybos 2017 metų spalio, lapkričio ir gruodžio posėdžiuose priimtais sprendimais. Taip pat į Socialinio būsto sąrašą yra įrašomi 5 suremontuoti tinkami apgyvendinti savivaldybės būstai, anksčiau nuomoti savivaldybės būsto nuomos sąlygomis.

**3. Kokių rezultatų laukiama.**

Bus įvykdyta Parmos būstui įsigyti ar išsinuomoti įstatyme savivaldybių taryboms numatyta prievolė tvirtinti savivaldybės būsto fondo ir socialinio būsto, kaip savivaldybės būsto fondo dalies, sąrašus. Atlikus sąrašų koregavimą jie, atsižvelgiant į per 2017 metus įvykusius pokyčius, atitiks realią padėtį 2018 m. sausio 1 d. būklei. Tuo pačiu bus sudarytos prielaidos išnuomoti nupirktus ir suremontuotus butus sąrašuose įrašytiems, eilės sulaukusiems asmenims ir šeimoms.

**4. Sprendimo projekto rengimo metu gauti specialistų vertinimai.**

Neigiamų specialistų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Sprendimui įgyvendinti lėšų nereikia.

**7. Galimos teigiamos ar neigiamos sprendimo priėmimo pasekmės.**

Nėra.

**PRIDEDAMA.** 1. Savivaldybės būsto fondo sąrašo lyginamasis variantas, 35 lapai;

2. Savivaldybės socialinio būsto, kaip savivaldybės būsto fondo dalies, sąrašo lyginamasis variantas, 11 lapų.

Socialinio būsto skyriaus vedėja Danguolė Netikšienė